Кои пациенти могат да се подложат?
На първо място е важно да се определи при кои случаи на варикоза може успешно да се приложи лазерна аблация. Процедурата се препоръчва при повърхности разширени вени, като размерът не е от значение. Тази терапия може да се справи и със сравнително големи разширени вени. На практика, в повечето случаи лазерна аблация е успешна, когато се приложи върху вена сафена магна и вена сафена парва, включително и върху всички техни големи клонове. За по-сигурен ефект, както и за по-тежки случаи медицинско лице може да назначи комбинация от лазерна аблация и [склеротерапия](https://po-krasivi.bg/skleroterapiya/) след щателен ултразвуков и клиничен преглед. 